CELEX: 62021TN0587
Language: hu
Date: 2021-09-15 00:00:00
Title: T-587/21. sz. ügy: 2021. szeptember 15-én benyújtott kereset – lastminute foundation kontra EUIPO – Scai Comunicazione (B Heroes)

2021.11.15.   
            
            
               HU
            
            
               Az Európai Unió Hivatalos Lapja
            
            
               C 462/53
            
         
      2021. szeptember 15-én benyújtott kereset – lastminute foundation kontra EUIPO – Scai Comunicazione (B Heroes)
      (T-587/21. sz. ügy)
      (2021/C 462/64)
      A keresetlevél nyelve: olasz
      
         Felek
      
      
         Felperes: lastminute foundation (Chiasso, Svájc) (képviselők: C. De Marchi és D. Contini ügyvédek)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Scai Comunicazione Srl unipersonale (Potenza, Olaszország)
      
         Az EUIPO előtti eljárás adatai
      
      
         A vitatott védjegy jogosultja: a felperes
      
         A vitatott védjegy: a magenta és szürke színű B Heroes európai uniós ábrás védjegy – 17 582 891. sz. európai uniós védjegy
      
         Az EUIPO előtti eljárás: törlési eljárás
      
         A megtámadott határozat: az EUIPO ötödik fellebbezési tanácsának 2021. július 7-én hozott határozata (R 1245/2020-5. és R 1279/2020-5. sz. egyesített ügyek)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot azon részében, amelyben a fellebbezési tanács részben helyt adott az R 1245/2020-5. sz. fellebbezésnek, és elutasította a R 1279/2020-5. sz. fellebbezést;
               
            
                  —
               
               
                  ennek megfelelően erősítse meg, hogy a 17 582 891. sz. európai uniós védjegy továbbra is lajstromozva marad a 9., 35., 38., 41. és 42. osztályba tartozó valamennyi áru és szolgáltatás tekintetében;
               
            
                  —
               
               
                  az EUIPO-t kötelezze az eljárással kapcsolatban felmerült költségek, díjak és kiadások viselésére.
               
            
         Jogalap
      
      
                  —
               
               
                  Az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése.